Document ID: /roh_data/filtered/Billingualer_Corpus_interleaved-de-rm.jsonl.gz/413

This is a text translated from German to Rumantsch Grischun.
Jahresprogramm 2001 der Regierung: Staatsaufgaben überprüfen

Im Jahresprogramm 2001 formuliert die Bündner Regierung jene Bereiche, die nächstes Jahr Priorität haben. Dazu gehört, die Staatsaufgaben in Teilbereichen systematisch zu durchleuchten. Effizienz und Effektivität sollen gesteigert werden.

Der in der Maisession 2000 im Grossen Rat behandelte Bericht zu Regierungsprogramm und Finanzplan 2001 bis 2004 bildet die Grundlage für das vorliegende Jahresprogramm 2001.

Verwaltung - Reformen - Aussenbeziehungen

Zukunftsorienterte Strukturen, kundenorientierter Umbau und Aufgabenkonzentration. Mit modernen betriebswirtschaftlichen Ansätzen reagiert die kantonale Verwaltung auf die allgemeine Entwicklung und den zunehmenden Druck auf Politik und öffentliche Verwaltungen. Mit dem Ziel, Effektivität und Effizienz zu steigern, wird im Rahmen eines neuen Projekts "Aufgabenüberprüfung" ein Vorgehenskonzept erarbeitet, das ein systematisches Überprüfen der Staatsaufgaben nach einheitlichen Kriterien in bestimmten Teilbereichen erlaubt.

Veränderungsprozesse in Regierung, Verwaltung und Justiz führen zu neuen Aufgabenstellungen sowie zu einem neuen Rollenverständnis für das Parlament. In der Januarsession 2001 wird eine Reformkommission eingesetzt, die bis Ende 2001 die Reformvorlage ausarbeitet.

Der zunehmende Leistungsdruck auf die Mitarbeitenden und Führungskräfte in der kantonalen Verwaltung sowie das veränderte Umfeld in der Privatwirtschaft und in anderen öffentlichen Verwaltungen verlangen entsprechende Anpassungen im Lohnsystem. Ein neues flexibles und leistungsorientiertes Lohnsystem wird erarbeitet. Zukünftig soll beim Festlegen der Löhne vermehrt die Personalbeurteilung berücksichtigt werden. Die Gehälter sollen nicht mehr nach Lohnstufen, sondern in Franken festgesetzt werden. Um eine dynamische und kompetente Führung der Dienststellen sicherzustellen, wird eine flexibles Rücktritts-Modell für Angehörige des obersten Kaders erarbeitet.

Bildung in Wirtschaft und Gesellschaft

Die Bildungsreform 1998 hat zum Ziel, bei den allgemein bildenden Schulen der Sekundarstufe II sowie für die Pädagogische Fachhochschule zeitgemässe Strukturen und Verfahren einzuführen und moderne Infrastrukturen bereit zu stellen. Diverse bauliche Anpassungen auf dem Areal Kantengut sowie die Planungs-Vorarbeiten für die Sanierung/Erweiterung der Bündner Kantonsschule (Campus), der Sportanlagen Sand und des Bündner Lehrerseminars (Campus) werden nächstes Jahr vorangetrieben.

Kultur, Sprache und Sport

Das Rumantsch Grischun wird verbreitet und gefestigt. Bestehende Konzepte zur Verwendung von Rumantsch Grischun in Verwaltung und Schule sind zu überprüfen. Der Handlungsbedarf in weiteren Bereichen wird abgeklärt, beispielsweise die angemessene Berücksichtigung von Rumantsch Grischun beim neuen romanischen Sprachbuch für die Volksschul-Unterstufe. Für die Gymnasialstufe werden neue Unterrichtsmaterialien in Rumantsch Grischun geschaffen.

Gesundheit

Um die Kosten zu dämpfen und die Leistungen im Gesundheitsbereich irtschaftlich zu erbringen werden neue Leistungsaufträge an die Regionen erstellt. Die Projektarbeiten zu einem gesamtheitlichen Finanzierungssystem werden vorangetrieben.

Verkehr

Neben verschiedenen Arbeiten auf Graubündens Strassen werden auch die Projektierungsarbeiten für die Umfahrung Saas im Hinblick auf den vorgesehenen Beginn der Vorarbeiten im Jahr 2002 in Angriff genommen.

Wirtschaft und Wettbewerbsfähigkeit

Das Angebot an Telekommunikations-Dienstleistungen ist in den letzten Jahren zu einem zentralen Standort-Faktor geworden. Für Graubünden geht es vor allem darum, den Anschluss an den "Telekommunikations-Highway" zu schaffen. Für die zielführenden Massnahmen werden konkrete Lösungen definiert und Umsetzungskonzepte erarbeitet. Zur administrativen Entlastung der KMUs wird ein Konzept erarbeitet, um einen KMU-Test in das Gesetzgebungs-Verfahren zu integrieren.

Gremium: Regierung

Quelle: dt Standeskanzlei Graubünden

Data: 28.09.2000

Program annual 2001 da la regenza: Examinar las incumbensas dal stadi

En il program annual 2001 formulescha la regenza grischuna quels secturs ch'han l'emprima prioritad l'onn proxim. Da quels fai part da repassar sistematicamain las incumbensas dal stadi en tscherts secturs parzials. L'efficienza e l'efficacitad duain vegnir augmentadas.

Il rapport tar il program da la regenza ch'è vegnì tractà durant la sessiun da matg 2000 en il cussegl grond ed il plan da finanzas 2001 fin 2004 furman la basa per quest program annual 2001.

Administraziun - refurmas - contacts externs

Structuras progressivas, orientaziun vers la clientella e concentraziun sin las incumbensas centralas. Cun puncts da partenza moderns da l'economia da manaschi reagescha l'administraziun chantunala sin il svilup general e sin il squitsch pli e pli ferm sin la politica e las administraziuns publicas. Cun la finamira d'augmentar l'efficienza e l'efficacitad vegn elavurà, en il rom d'in project nov "examinaziun da las incumbensas", in concept da procedura che permetta in'examinaziun sistematica da las incumbensas dal stadi tenor criteris unifitgads en tscherts secturs parzials.

Process da midada en la regenza, l'administraziun e la giustia chaschunan novas incumbensas sco er ina nova chapientscha da lur rolla per il parlament. Durant la sessiun da schaner 2001 vegn numnada ina cumissiun da refurma ch'elavura il project da refurma tochen la fin 2001.

Il squitsch da prestaziun pli e pli ferm sin ils collavuraturs e sin il cader en l'administraziun chantunala sco er la midada en l'ambient da l'economia privata e da las autras administraziuns publicas pretenda adattaziuns correspundentas dal sistem da paja. In nov sistem da paja flexibel ed orientà vers la prestaziun vegn elavurà. En il futur duai vegnir resguardà dapli il giudicament dal persunal per fixar las pajas. Ils salaris na duain betg pli vegnir fixads tenor categorias da paja, mabain en francs. Per garantir ina direcziun dinamica e cumpetenta dals uffizis vegn elavurà in model da retratga flexibel per ils commembers dal cader superiur.

Furmaziun en l'economia e la societad

La refurma da la furmaziun 1998 ha la finamira d'introducir structuras e proceduras modernas e da metter a disposiziun infrastructuras progressivas en las scolas da furmaziun generala dal stgalim da scola secundara II sco er en la scol'auta professiunala da pedagogia. Diversas adattaziuns architectonicas sin l'areal Kantengut sco er las lavurs preliminaras da planisaziun per la sanaziun/l'engrondiment da la scola chantunala grischuna (Campus), dals stabiliments da sport Sand e dal seminari da magisters grischun (Campus) progredeschan l'onn proxim.

Cultura, lingua e sport

Il rumantsch grischun vegn derasà e rinforzà. Ils concepts existents per il diever dal rumantsch grischun en l'administraziun e la scola èn d'examinar. Il basegn d'agir en ulteriurs secturs vegn sclerì, sco per exempel il resguard adequat dal rumantsch grischun en il nov cudesch da lingua rumantsch per il stgalim inferiur da la scola populara. Per il stgalim dal gimnasi vegn creà nov material d'instrucziun en rumantsch grischun.

Sanitad

Per sbassar ils custs e per furnir a moda economica las prestaziuns sin il sectur da sanitad vegnan fatgas novas incaricas da prestaziun per las regiuns. Las lavurs da project pertutgant in nov sistem da finanziaziun globala progredeschan.

Traffic

Ultra da differentas lavurs sin las vias dal Grischun cumenzan ins las lavurs da project per il sviament da Saas, e quai en vista a l'entschatta previsa da las lavurs preliminaras l'onn 2002.

Economia e cumpetitivitad

La purschida da prestaziuns da servetsch da telecommunicaziun è daventada ils davos onns in factur central dal Grischun sco lieu economic. Per il Grischun sa tracti en emprima lingia da chattar l'access al "highway da telecommunicaziun". Per las mesiras necessarias per quest intent vegnan definidas soluziuns concretas ed elavurads concepts da realisaziun. Per dar ina distgargia administrativa a las IPM vegn elavurà in concept che vul integrar in test IPM en la procedura legislativa.

Gremi: regenza

Funtauna: rg chanzlia chantunala dal Grischun

Data: 28.09.2000